সর্বশেষ আপডেট : জানুয়ারি, ১১, ২০১৯, ৬:১৭ অপরাহ্ণ
18 সময় দেখুন
মাওলানা ইসরাফিল হোসেন : মহাগ্রন্থ আল কুরআনের বাণী : ‌‌আল্লাহ ধৈর্যশীলদের সাথে আছেন।
ধৈর্য মানবিক নীতি নৈতিকতাপূর্ণ আচার আচরণের অন্তর্ভুক্ত। এই গুণের অভাবে মানুষ দৈনন্দিন জীবনে মারাত্মক ক্ষতির মুখোমুখি হয়ে পড়ে। অন্য দিকে এই গুণের অবলম্বনে মহাবিপদেও সাফল্যের স্বর্ণ শেখরে অবস্থান করতে পারে। জীবনে চাওয়া পাওয়ার ক্ষেত্রে বিষয়টির গুরুত্ব আরো বেশি। কাজেই অভাব হলে সার্বিক ক্ষেত্রে অমানিশার কালো মেঘে জীবনের গতিকে থমকে দেয়। যারা ঈমানদার পরকালমুখি ও আল্লাহগতপ্রাণ তাদের জন্য বিষয়টির গুরুত্বের কথা বলে শেষ করা যায় না। আল্লাহগত পরকালমুখি মানুষতো দুনিয়াকে স্থায়ী বাসের স্থান বলে মনে করতে পারে না। বরং তাদের জন্য দুনিয়ার জীবন তো পরকালের জীবনের উপার্জনের ক্ষেত্র। এখানকার উপার্জন হবে পরকালের মুক্তির একমাত্র সাফল্যের নেয়ামক।